《往予经贵筑严镇宁苏普安各留欢信宿别忽十载二君皆泉下人矣流涕赋此》
明代·陈克侯

此日山河色，垆头不可凭。壑舟潜并徙，郡阁傍谁登。

世路深惊骨，交情倍拊膺。重过金筑路，千嶂暮云凝。

作者简介：陈克侯，字士鹄。顺德人。明世宗嘉清三十七年（一五五八）举人。落第后究心古学，尝与黎民表、欧大任等结诗文社。越十年，署闽县教谕，以师道自任。擢令永福，牧腾越。迁大理郡丞，仍管州事。所至著绩。著有《南墅集》。清罗学鹏《广东文献》四集卷一四、清道光《广东通志》卷二八一、清吴道镕《广东文徵作者考》卷四等有传。